Dario Bašić
<s>Dario Bašić (Bunjani, 10. 5. 1985), hrvatski nogometni trener i bivši izbornik Hrvatske nogometne reprezentacije do 17 godina.</s><s>Trenutno je trener U19 momčadi Al Aina u Ujedinjenim Arapskim Emiratima.</s>

<s>Biografija</s>

<s>Rani život, školovanje i usavršavanje 
Dario Bašić je rođen 10. 5. 1985. u selu Bunjani pokraj Ivanić-Grada u ugostiteljskoj porodici.</s><s>Odrastao je uz brata Marina.</s><s>Osnovu školu je pohađao u Graberju Ivaničkom, a "Opću gimnaziju Ivan Švear" u Križu.</s><s>Maturirao je 2004. godine, te je iste godine upisao Kineziološki fakultet Sveučilišta u Zagrebu kao prvi na rang listi.</s><s>Diplomirao je 2009. godine.</s><s>Iste godine je završio usmjerenje iz kondicijske pripreme športaša i usmjerenje iz nogometa (nacionalna "A licenca").</s><s>2011. godine dobio je UEFA "A licencu", te 2012. nacionalnu "Pro licencu".</s><s>Dario je 2015. godine obranio doktorski rad na temu "Validacija notacijskog sustava za analizu izvedbe u nogometu".</s><s>Usporedno s izborničkom funkcijom, Dario se bavio i znanstvenim radom te bio predavač na Akademiji Hrvatskog nogometnog saveza (HNS).</s>

<s>Igračka karijera 
Igrao je u Drugoj ligi, u NK TŠK iz Topolovca, no bio je primoran prekinuti karijeru nakon serije ozljeda.</s>

<s>Trenerska karijera 
Dario je započeo trenersku karijeru kao kondicijski trener u NK Zagreb.</s><s>Prvi trenerski posao je dobio sa 24 godine, na klupi NK Naftaš, čiji je bio igrač-trener.</s><s>Radio je potom u NK Prečko iz Zagreba, a najdulje je trener bio u NK Lučko, tri godine.</s><s>Osvojio je dva naslova pobjednika "Kupa Zagrebačkog nogometnog saveza" (ZNS), a među ostalim izbacio je i Lokomotivu pod vodstvom Tomislava Ivkovića.</s><s>U veljači 2015. godine Dario je, sa samo 29 godina, na klupi Hrvatske nogometne reprezentacije do 17 godina naslijedio dotadašnjeg izbornika Luku Pavlovića.</s><s>2015. godine je s Hrvatskom U17 reprezentacijom ostvario izniman uspjeh na SP-u plasiravši se u četvrtfinale pobjedom nad Njemačkom.</s><s>Nakon završetka izborničke karijere u lipnju 2017. godine preuzeo je U18 momčad Al Wahde iz UAE-a s kojom je osvojio naslov u sezoni 2017./2018.</s><s>Trenutačno je trener jednog od najvećih klubova na Arapskom poluotoku, Al Aina.</s>

<s>Reference</s>

<s>Biografije, Zagreb
Hrvatski fudbaleri
Hrvatski fudbalski treneri
Selektori fudbalske reprezentacije Hrvatske</s>

